stanford-oval/wikipedia huggingface dataset:
מעבד
תהליך ייצור המעבד

המעבדים, כמו כל המעגלים המשולבים, מיוצרים בתהליך המייצר שכבות שונות של "מזהמים" (חומרים זרים בריכוז נמוך) ב"תמונה" מוגדרת מראש, בתוך פרוסה של חומר מוליך למחצה (לרוב סיליקון), וכמו כן "תוספות" של חומרים נוספים (למשל מוליכים) על פני הפרוסה. את התמונה משליכים על הפרוסה בתהליך המכונה פוטוליתוגרפיה, במהלכו נסרקת התבנית של המעגל באמצעות קרן לייזר באורך גל מסוים ומועתקת אל שכבה דקה של מוליך למחצה, כגון סיליקון. מפאת גודלם הזעיר של הרכיבים, כל גרגיר אבק קטנטן עלול לקלקל את הרכיב, ולכן מייצרים את המעבדים באזורים מיוחדים הנקראים חדרים נקיים, שבהם רמת החלקיקים באוויר נמוכה פי 1,000 מחדר ניתוח והטכנאים לבושים בחליפות מיוחדות המכונות בעגה Bunny-Suits. בתהליך זה מדפיסים מספר רב של מעבדים על פרוסת סיליקון, אותה חותכים למעבדים רבים בסיום התהליך.
למרות הניסיון להקפיד על תנאי ייצור אופטימליים, בתהליך הייצור יש פחת רב. לא ניתן לצפות מראש מאילו חלקים מפרוסת סיליקון מסוימת יתקבלו מעבדים תקינים. רק חלק מהמעבדים המתקבלים בסוף הייצור עומדים ברף בקרת איכות המיועד, למשל עבור מהירות השעון המקסימלית שתוכננה. מסיבה זו לתוצרים באיכות נמוכה נקבעים מהירויות שעון נמוכות יותר והם משווקים כדגמים חלשים יותר. בנוסף יש גם כשל מוחלט – מעבדים שלא מבצעים כנדרש פעולה עיקרית אחת או יותר. מסיבה זאת, מחירם של מעבדים יקר בהשוואה לרכיבים אלקטרוניים אחרים כגון זיכרונות.
עובי ההדפסה של קווי המתאר של מוליכי המעבד קטֵן משנה לשנה, על מנת שיהיה אפשר לחסוך בהספק, להעלות את מהירות השעון של המעבד ולבנות מעבדים מורכבים יותר על ידי הגדלת מספר הרכיבים או לחלופין להגדיל את מספר המעבדים מפרוסה אחת, דבר המביא לרווחים גדולים יותר.
ב־2004 רוחב תעלת הטרנזיסטורים במעבדי אינטל החדשים עמד על 90nm (ננומטר).
ב־2005 יוצרו מעבדי אינטל בטכנולוגיה של עד 65nm. חברת AMD התחילה לעבור לטכנולוגיה זו בסוף 2006.
ב־2008 החלה "אינטל" לייצר בטכנולוגיית 45nm ובאמצע 2008 גם AMD החלה באותה שיטת ייצור.
ב־2010 חברת אינטל החלה לשווק מעבדים שיוצרו בטכנולוגיית 32nm.
ב־2014 הכריזה אינטל על שבבים בטכנולוגיית 14 ננומטר.
ב־2017 הכריזה אינטל על שבבים בטכנולוגיית 10 ננומטר.
ב־2019 הכריזה AMD על שבבים בטכנולוגיית 7 ננומטר.
בסוף אוקטובר 2023 הכריזה אפל, על מעבדי מחשב בטכנולוגיית 3 ננומטר שיוצרו על ידי חברת TSMC, וזאת לאחר שהאייפון 15, שהושק בנובמבר 2023, הכיל את מעבד ה-A17 Pro, המעבד הראשון של אפל לסמארטפונים שיוצר בטכנולוגיה זו.
בפועל, עם הקטנת הרכיבים, בשנים האחרונות נחלש הקשר בין שם הטכנולוגיה לבין הממדים הפיזיים האמיתיים של הטרנזיסטורים, והשימוש בשמות כמו 5nm או 3nm הוא בעיקר שיווקי.
ראו גם

מדרג זיכרון
מונחים בחומרה
ארכיטקטורה של מעבדים
חוק מור
מחזור הבאה וביצוע
הערות שוליים

↑  D. P. Nagpal, Computer Fundamentals, S. Chand Publishing, 2008, ISBN 978-81-219-2388-0. (באנגלית)
↑  What is processor (CPU)? A definition from WhatIs.com, WhatIs (באנגלית)
↑  Regan, Gerard, A Brief History of Computing (עמ' 66), Springer, ‏2008
↑  ארכיטקטורת מעבדי ה־x86, שנמצאת במחשבים של כולם, חוגגת 30, באתר TheMarker‏, 10 ביוני 2008
↑  אריק הסלדאהל, פורבס, ‏התפוח לא נופל רחוק מיבמ, באתר גלובס, 15 באוקטובר 2002
↑  Reduced Instruction Set Computer – מחשב עם סט פקודות מצומצם
↑  Complex Instruction Set Computer – מחשב עם סט פקודות מורכב
↑   עומר שוברט, אינטל חשפה משפחה חדשה של מעבדים שפותחו בישראל, באתר TheMarker‏, 11 בספטמבר 2014
↑  רפאל קאהאן, הגודל כן קובע: אינטל חושפת את מעבדי ה־10 ננומטר, באתר כלכליסט, 16 באוגוסט 2017
 שגיא כהן, אחרי עיכוב של שנים: אינטל משיקה את שבבי הדור הבא בטכנולוגיית 10 נאנומטר, באתר TheMarker‏, 28 במאי 2019
↑  ניצן סדן, שובה של מלחמת הסיליקון: איך יתכן ש־AMD עקפה את אינטל טכנולוגית?, באתר כלכליסט, 30 במאי 2019
↑  יוחאי שויגר, "קפיצת מדרגה משמעותית": אפל השיקה את המעבדים החדשים שלה, באתר ישראל היום, ‏31/10/2023
↑  3nm Apple Silicon: What Is It and Why Does It Matter?, MacRumors, ‏2023-05-13 (באנגלית)
מעבד אתלון של חברת AMD בתוך התושבת שלו, על לוח האם
מעבד דו־ליבתי של חברת AMD
מסכת זבים

אין תמונה חופשית
מסכת זבים היא המסכת התשיעית בסדר טהרות. יש לה תוספתא בלבד. מסכת זו עוסקת בדיני טומאת זב וזבה ומפרטת את האופנים שבהם הזב נטמא ומטמא.
מיקומה של המסכת בסדר טהרות

לפי הקדמתו של הרמב"ם למשנה, נכון היה שלאחר מסכת נידה תופיע מסכת זבים (שכן נידה היא מקרה כללי של זוב). אך מכיוון שהקדים הכתוב בפרשת "ויהי ביום השמיני" את דיני מסכת מכשירין על פי דיני זוב המופיעים בפרשת "זאת תהיה תורת המצורע", הוקדמה אף מסכת מכשירין.
פרקי המסכת

הרואה ראיה אחת (שש משניות) - משך ה"זוב" שמגדיר את האדם כזב.
הכל מטמאין בזיבה (ארבע משניות) - האישים הראויים להחשב כזבים אם ראו זיבה. האופנים שבהם הזב מטמא את החפצים שהוא נשען עליהם.
הזב והטהור שישבו בספינה (שלוש משניות) - האופנים שבהם הזב מטמא חפצים שהוא מזיז אותם, אף ללא נגיעה בהם.
רבי יהושע אומר (שבע משניות) - המשך הדיון מהפרק הקודם.
הנוגע בזב (שתים עשרה משניות) - סיכום תמציתי של יסודות סדר טהרות כולו: אבות הטומאה, האופנים שבהם הם מטמאים, ושרשרת הטומאה שכל אחד מהם מסוגל לטמא.
בסך הכל יש במסכת 32 משניות.
הערות שוליים

↑  ספר ויקרא, פרק ט', פסוק א'
↑  ספר ויקרא, פרק י"ד, פסוק ב'
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
מרי פירס

| --- | --- |

 לידה:  15 בינואר 1975 (בת 49) מונטריאול, קנדה
 מדינה:  צרפת צרפת
 מקום מגורים:  סרסוטה, ארצות הברית
 גובה:  178
 יד חובטת:  ימין
 פעילות כמקצוענית:  1989–2006 (כ־17 שנים)
 סה"כ פרסים שצברה:  9,793,119 דולר אמריקאי 
 יחידים
 מאזן קריירה:  237-511
 דירוג שיא:  4 (1985)
 זכיות בטורנירים:  2 (טורנירי גראנד סלאם)
 זוגות
 מאזן קריירה:  116-197
 זכיות בטורנירים:  1 (טורנירי גראנד סלאם)
 שיאי גראנד סלאם
 זכיות 4 (2 ביחידות, 1 לזוגות נשים ו-1 בזוגות מעורבים)
 אליפות אוסטרליה הפתוחה:  זכייה (1995)
 אליפות צרפת הפתוחה:  זכייה (2000)
 וימבלדון:  רבע גמר (1996, 2005)
 אליפות ארצות הברית הפתוחה:  גמר (2005)
 
מרי פירס (בצרפתית: Mary Pierce;‏ נולדה ב-15 בינואר 1975) היא טניסאית עבר צרפתית. אחת הטניסאיות הבולטות בעולם בשנות ה-90 ובתחילת המאה ה-21. היא זכתה ב-2 תחרויות גראנד סלאם לנשים, פעם לזוגות נשים ופעם לזוגות מעורבים. בסך הכל היא זכתה ב-28 תחרויות (מהם 10 לנשים).
מרי פירס נולדה בקנדה להורים בעלי אזרחות צרפתית ואמריקאית. היא התחילה לשחק טניס בגיל 10 ובגיל 14 החלה להופיע בתחרויות מקצועיות. בשנת 1994 היא העפילה לגמר אליפות צרפת הפתוחה. בשנת 1997 היא הייתה חלק של נבחרת גביע הפדרציה של צרפת שזכתה בגביע. היא זכתה בגביע גם בשנת 2003.
בתחרויות גראנד סלאם לזוגות נשים היא הגיעה להצלחה לצד מרטינה הינגיס כאשר בשנת 2000 הן ניצחו באליפות צרפת הפתוחה והיו בגמר של אליפות אוסטרליה הפתוחה.
לאחר הפרישה היא עוסקת באימון.
גמרים גראנד סלאם

| תוצאה | שנה | טורניר | יריבה בגמר | תוצאה |
| --- | --- | --- | --- | --- |
| סגנית | 1994 | אליפות צרפת הפתוחה | ספרד ארנצ'ה סנצ'ס ויקאריו | 4–6, 4–6 |
| זכייה | 1995 | אליפות אוסטרליה הפתוחה | ספרד ארנצ'ה סנצ'ס ויקאריו | 6–3, 6–2 |
| סגנית | 1997 | אליפות אוסטרליה הפתוחה | שווייץ מרטינה הינגיס | 2–6, 2–6 |
| זכייה | 2000 | אליפות צרפת הפתוחה | ספרד קונצ'יטה מרטינס | 6–2, 7–5 |
| סגנית | 2005 | אליפות צרפת הפתוחה | בלגיה ז'וסטין הנין | 1–6, 1–6 |
| סגנית | 2005 | אליפות ארצות הברית הפתוחה | בלגיה קים קלייסטרס | 3–6, 1–6 |
סיכום הופעות בתחרויות לנשים

| תחרות | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | יחס | ניצ'-הפס' |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה |  |  |  |  | רבע גמר | סיבוב רביעי | זכייה | סיבוב שני | גמר | רבע גמר | רבע גמר | סיבוב רביעי | סיבוב שלישי | סיבוב ראשון | סיבוב שני |  | סיבוב ראשון | סיבוב שני | 1 / 13 | 36–12 |  |  |  |  |
| אליפות צרפת הפתוחה |  | סיבוב שני | סיבוב שלישי | סיבוב רביעי | סיבוב רביעי | גמר | סיבוב רביעי | סיבוב שלישי | סיבוב רביעי | סיבוב שני | סיבוב שני | זכייה |  | רבע גמר | סיבוב ראשון | סיבוב שלישי | גמר |  | 1 / 15 | 44–14 |  |  |  |  |
| אליפות וימבלדון |  |  |  |  |  |  | סיבוב שני | רבע גמר | סיבוב רביעי | סיבוב ראשון | סיבוב רביעי | סיבוב שני |  | סיבוב שלישי | סיבוב רביעי | סיבוב ראשון | רבע גמר |  | 0 / 10 | 21–10 |  |  |  |  |
| אליפות ארצות הברית הפתוחה |  | Q3 | סיבוב שלישי | סיבוב רביעי | סיבוב רביעי | רבע גמר | סיבוב שלישי |  | סיבוב רביעי | סיבוב רביעי | רבע גמר | סיבוב רביעי |  | סיבוב ראשון | סיבוב רביעי | סיבוב רביעי | גמר | סיבוב שלישי | 0 / 14 | 41–14 |  |  |  |  |
| ניצ'-הפס' | 0–0 | 1–1 | 4–2 | 6–2 | 10–3 | 13–3 | 13–3 | 7–3 | 15–4 | 8–4 | 12–4 | 14–3 | 2–1 | 6–4 | 7–4 | 5–3 | 16–4 | 3–2 | 2 / 52 | 142–50 |  |  |  |  |
אליפות סוף שנה
|  |  |  |  | חצי גמר | חצי גמר | סיבוב ראשון |  | גמר | רבע גמר | רבע גמר |  |  |  |  |  | גמר |  | 0 / 7 | 13–7 |  |  |  |  |  |

| דירוג סוף שנה | 243 | 107 | 26 | 13 | 12 | 5 | 5 | 20 | 7 | 7 | 5 | 7 | 130 | 52 | 33 | 29 | 5 | 79 |  |  |  |  |  |  |
מספר מאך

התעבות סביב מטוס F/A-18 הורנט שנע במהירות קרובה למאך 1
מספר מאך הוא יחידת מידה חסרת ממד למדידת מהירות, המוגדרת כיחס בין המהירות הנמדדת ובין מהירות הקול בתווך הנתון. משתמשים במספר מאך בעיקר לתיאור מהירותם של עצמים בנוזל או בגז (למשל מטוסים וטילים באוויר), או לתיאור מהירותם של נוזלים בתעלות וצינורות שונים, כמנהרות רוח. מספר מאך נקרא על שמו של הפיזיקאי האוסטרי-צ'כי, ארנסט מאך.
כאשר
במכניקת זורמים תופעות עם מספר מאך נמוך מ-1 או גבוה מ-1 הן שונות מאוד באופיין, ולכן נוהגים לאפיין זרימה כתת-קולית או כעל-קולית בהתאמה, כחלוקה גסה, ולצרכים הנדסיים נהוגות תת-חלוקות מדויקות יותר.
מכיוון שמהירות הקול עולה עם עליית הטמפרטורה, מהירותו של עצם הנמדדת במאך, תהיה תלויה בטמפרטורת הסביבה.
בטמפרטורה של 15 מעלות צלזיוס בגובה פני הים, מהירות הקול באטמוספירה היא 340.3 מטר לשנייה (1,225 קילומטר לשעה, 761.2 מייל לשעה, 661.5 קשר או 1,116 רגל לשנייה). עם זאת, 1 מאך אינו מספר הקבוע במהירות, ושינויי גובה, טמפרטורה ותנאים סביבתיים אחרים יכולים להשפיע על ערכו משמעותית.
זרימה סביב גופים במהירות גבוהה

זרימה (או טיסה) במהירות גבוהה ניתנת לחלוקה למספר קטגוריות:
תת-קולית (מספר מאך קטן מ-1)
עבר-קולית (מספר מאך בין 0.8 ל-1.3)
קולית (מספר מאך שווה ל-1)
על-קולית (מספר מאך גדול מ-1)
שגא-קולית (מספר מאך גדול מ-5)
במהירויות עבר-קוליות (מספר מאך בין 0.8 ל-1.3), הזרימה סביב העצם כוללת אזורים בהם מתקיימת זרימה תת-קולית ואזורים אחרים בהם הזרימה על-קולית. כאשר האזורים הראשונים מגיעים לזרימה במהירות על-קולית (בכנפי מטוס אלו בדרך כלל חלקי הכנף העליונים) נוצר גל הלם שבו מאט האוויר חזרה את מהירותו למהירות תת-קולית (במטוסים, מיד מאחורי שפת הזרימה של הכנף).
כאשר המהירות עולה, אזור הזרימה העל-קולית מתרחב והולך לעבר שפות ההתקפה והזרימה של הכנף. עם ההגעה למהירות הקול ומעבר לה, גל ההלם מתלכד עם שפת הזרימה ונחלש, הזרימה סביב כל הכנף נותרת על-קולית, גל הלם נוצר לפני הכנף ואזור קטן של זרימה תת-קולית מתקיים לפני שפת ההתקפה.
| --- | --- |

זרימה סביב כנף במספר מאך קטן מ-1: זרימה סביב כנף במספר מאך גדול מ-1
כאשר מטוס נע במהירות על-קולית, כלומר מהירות גבוהה ממאך 1, נוצר הפרש לחצים גדול לפני המטוס. הפרש לחצים זה, הקרוי "גל הלם" מתפשט אחורה ולצדדים בצורת חרוט. אדם שגל ההלם חוצה את מיקומו שומע רעש חזק מאוד הנקרא "בום על-קולי" וביכולתו אף לשבור זגוגיות של חלונות בבתים. צורתו של חרוט זה מושפעת ממהירות המטוס, וככל שזו עולה, החרוט מחודד יותר. במהירות מאך 1 החרוט נראה כקיר מכופף קלות לאחור בקצותיו. ככל שהמהירות עולה, החרוט הופך להיות צר יותר ויותר והתווך מתחמם עד כדי כך שהוא מתיינן. זרימה כזו נקראת זרימה היפר-קולית. גופים המיועדים לנוע במהירות כזו חייבים להיות בנויים מחומרים עמידי חום מתאימים, שכן הגוף הנע יכול להיות מותך עקב החום העז.
זרימה סביב גופים במהירות גבוהה > זרימה תת-קולית (M<1)

שדה זרימה מוגדר תת-קולי אם לכל נקודה בשדה מספר מאך קטן מ-1. זרימות תת-קוליות מוגדרות כבעלות קווי זרם חלקים (ללא ניתוקים). יתרה מזאת כיוון שבשדה הזרימה המהירות קטנה ממהירות הקול, הפרעות בשדה הזרימה מתפשטות במורד ובמעלה הזרימה ומורגשות בכל השדה.
כאשר M של הזרימה הפוטנציאלית קטן מ-1, אין הדבר מבטיח זרימה תת-קולית לגבי גוף אווירודינמי בזורם, כי במעבר סביב גוף אווירודינמי מהירות הזרימה גדלה מעל מהירות הזרימה הפוטנציאלית. מכך מתקבל כלל אצבע של M<0.8 עבור הזרימה הפוטנציאלית על מנת לקבל זרימה תת-קולית סביב גופים "רזים". עבור גופים "רחבים" נדרש מספר מאך קטן יותר על מנת להבטיח זרימה תת-קולית.
זרימה סביב גופים במהירות גבוהה > זרימה על קולית (M>1)

מאופיינות על ידי נוכחות גלי הלם שבסביבתם תכונות הזרימה וקווי הזרם משתנים לקיטועין (וזאת בניגוד לקווי הזרם ה"חלקים" של זרימה תת-קולית)
זרימה סביב גופים במהירות גבוהה > זרימה שגא קולית (5<M)

זרימה על קולית גבוהה במיוחד המאופיינת בטמפרטורות גבוהות לאחר גל ההלם, שכבת גבול גבוהה, השפעות צמיגות ושינוי בתכונות החומר של הזורם.
ראו גם

מספר ריינולדס
יחידות מידה על שם אישים
מחסום הקול
התעבות סביב כלי טיס
גל הלם ניצב
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
הערות שוליים

↑  .Fundamentals Of Aerodynamics - John D. Anderson, Jr
| --- | --- |
בקרת זהויות :  GND: 1132664268
מעגל קורי

בתמונה המדענית זוכת פרס נובל גרטי קורי שגילתה את המעגל.
מעגל קוֹרי (Cori) הוא מסלול מטבולי המתרחש בבעלי חיים.
המסלול המטבולי

במעגל קורי מיוצר לקטט מגלוקוז בתאי שריר, ולאחר מכן הופכת החומצה הלקטית בחזרה לגלוקוז בתאי הכבד. בתאי השריר עובר הגלוקוז בתחילה גליקוליזה והופך לפירובט, ולאחר מכן הופך הפירובט לחומצה לקטית בתהליך של תסיסה. בתאי הכבד, לעומת זאת, הופכת החומצה הלקטית לגלוקוז בתהליך הגלוקונאוגנזה. החומצה הלקטית מגיעה מהשריר אל הכבד דרך מחזור הדם.
תרשים סכמטי של המעגל על שם קורי
הסיבה לייצור החומצה הלקטית בתאי השריר הוא מחסור בחמצן בעת פעולה מאומצת של השריר. חמצן מהווה את קולט האלקטרונים הסופי בתהליך הנשימה התאית; בהיעדר חמצן נמסרים האלקטרונים לפירובט והוא מומר לחומצה לקטית.
החומר שמוסר את האלקטרונים הוא הקואנזים NAD. בעת הגליקוליזה נוטל NAD אלקטרונים מגלוקוז והופך ל-NADH; עתה הוא מוכרח למסור את האלקטרונים לתרכובת כשלהי, אחרת לא יוכל להמשיך וליטול אלקטרונים מגלוקוז ותהליך הגליקוליזה ייפסק (דבר שיביא למות התא). הפתרון לכך הוא מסירת האלקטרונים לפירובט, תוצר הגליקוליזה.
היווצרותה של חומצה לקטית בתאי השריר גורם לתאים להתעייף במהרה בשל הירידה ברמת ה-pH. זוהי הסיבה לכך שניתן לאמץ את השרירים, באופן אנאירובי, לפרקי זמן קצרים מאוד, אשר אינם עולים על מספר דקות.
גילוי המעגל

מעגל קורי התגלה ב-1929 על ידי הביוכימאית היהודייה-אמריקנית (נולדה בפראג) גרטי קורי (Gerty Cori) ובעלה, קרל פרדיננד קורי (Carl Ferdinand Cori). השניים, שעל שמם קרוי המעגל, זכו ב-1947 בפרס נובל לפיזיולוגיה או לרפואה יחד עם הרופא הארגנטינאי ברנרדו הוסיי (Bernardo Houssay), אשר תגליותיו עסקו אף הן במטבוליזם של גלוקוז בגוף.
ראו גם

גלוקגון
שריר
מיטוכונדריון
לקריאה נוספת

עקרונות הפיזיולוגיה (האוניברסיטה הפתוחה, 1999)
Lehninger, A. L., Nelson, D. L., & Cox, M. M. Lehninger principles of biochemistry. 2005. New York.
| מטבוליזם |
| --- | --- | --- |
| נשימה תאית | גליקוליזה • מעגל קרבס • זרחון חמצוני |  |
| מסלולים נוספים | גלוקונאוגנזה • גליקוגנזה • גליקוגנוליזה • מסלול הפנטוז פוספט • מעגל קורי • מעגל האוריאה • חמצון בטא • תסיסה   מעגל קלווין • מעגל הגליוקסילט • פוטוסינתזה • ניטריפיקציה |  |
| תרכובות עיקריות | גלוקוז • פירובט • NAD • כלורופיל |  |
| מגוון מטבולי | אורגניזם אווירני • אורגניזם אל-אווירני • הטרוטרוף • אוטוטרוף |  |
מרג מול

| --- | --- |

 לידה:  2 באוגוסט 1884 מילוז, הקיסרות הגרמנית 
 פטירה:  15 במרץ 1977 (בגיל 92) מינכן, גרמניה המערבית 
 מקום קבורה:  Friedhof Zehlendorf 
 מקום לימודים:  Académie Matisse 
 תחום יצירה:  פיסול 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה 
 בן או בת זוג:  אוסקר מול (1906–1947) 
 צאצאים:  Brigitte Würtz 
 
מרג מול (בגרמנית: Marg Moll;‏ 2 באוגוסט 1884 – 15 במרץ 1977) הייתה פסלת, ציירת וסופרת גרמנית, חברת הזצסיון הברלינאי. הושפעה מאוד מאנרי מאטיס כאמנית צעירה. אמנותה הושמדה על ידי הנאצים מכיוון שהגדירו אותה אמנות מנוונת.
קורות חיים

מול נולדה במולהאוזן, נקראה מרגרטה הפנר. היא למדה בפרנקפורט בין השנים 1903–1905 ולמדה אצל הצייר הנס וולקר בויסבאדן. היא למדה גם ציור בבוואריה אצל אוסקר מול, פרופסור באקדמיה בברסלאו. מרג למדה גם פיסול אצל לואיז שמידט בפרנקפורט. בשנת 1905 היא נסעה לרומא ובהמשך למדה בבית הספר לנשים של לוביס קורינת בברלין בין השנים 1906 ל -1907.
מרגרט נישאה לאוסקר מול. בשנים 1907 עד 1908 למדה באקדמיה מאטיס, פריז, והקימה עם בעלה את בית הספר של מאטיס בפריז בשנת 1908 כדי ללמד ולקדם את האסתטיקה המודרניסטית באמנות, כולל צורת האמנות של מאטיס. בשנת 1908 נפגשו הזוג מול עם אנרי מאטיס. באותה שנה צייר מאטיס את דיוקנה, מוצג בגלריה הלאומית בלונדון. כשהתחילה לעבוד עם מאטיס, היא התמקדה יותר בפיסול, שכללה את הטכניקה שלה והשתמשה בכל מיני חומרי פיסול.
לבני הזוג היו שתי בנות: מליטה, ילידת 1908, ובריג'יט, ילידת 1918. מרג מול חיה בכמה ערים לאורך חייה, כולל ברלין, בין השנים 1908–1919, וברסלאו, לשם עברה להתגורר בשנת 1919 ונשארה עד 1932. בשנת 1934 היא חזרה לברלין והתגוררה בה לאורך כל מלחמת העולם השנייה.
אף על פי שמשפחתה הסתתרה מהנאצים במהלך המלחמה, הם בנו בית בברלין בשנת 1943 שתוכנן על ידי האדריכל הגרמני הנס שרון. הם מילאו את ביתם בציורים של מאטיס, פרננד לגר, ז'ורז' בראק ופיקאסו. ביתם, יחד עם רבים מיצירותיהם, נהרס על ידי הפצצת ברלין בשנת 1943. היא נסעה לאירופה ולארצות הברית לאחר שאוסקר נפטר בשנת 1947. היא התגוררה גם בדיסלדורף וגם במינכן אחרי 1952.
יצירה

מול ציירה ופיסלה כל חייה, אך סגנון הפיסול שלה עם הזמן הפך מאמנות פיגורטיבית דמוית מאטיס לצורת אמנות מודרנית בהרבה כמו יצירותיו של קונסטנטין ברנקושי. עבודותיה שילבו סגנונות שונים של אמנות גרמנית, כולל אקספרסיוניזם וסגנון באוהאוס. היא חוותה צורות אמנות אלה כאשתו של אוסקר מול, שהיה מנהל האקדמיה של ברסלאו.
מול לקחה פעם חופשה מהנישואין, נסעה לפריז כדי לסיים כמה מיצירותיה בשנת 1928, כאמור בהערותיה האוטוביוגרפיות. מול רצתה להפריד בין יצירותיה לבין בעלה, אך לעיתים הם הציגו יחד את עבודותיהם. תערוכות האמנות המוקדמות ביותר שלה היו עם אמנים אחרים כמו קבוצת נובמבר בברלין ועם אוסקר שלמר, אמן ברסלאו בגלריה פלכטיים בשנת 1931.
עבודותיה נקנו על ידי מוזיאונים בגרמניה, אך רבים מהם הוסרו אחר כך על ידי הנאצים. אחד הפסלים שלה, הרקדנית, נמצא בחורבות במהלך חפירה לתחנת רכבת חדשה בברלין, יחד עם עשר עבודות אחרות.  עבודתה הייתה קורבן למערכה של היטלר נגד מה שמכונה אמנות מנוונת. הפסל של מול מוצג במוזיאון Neues בברלין בגרמניה.
הכרה ומורשת

לאחר מות בעלה בשנת 1947, מול הציגה את עבודותיה מספר פעמים. היא נסעה לארצות הברית שם הוכרה כאמנית שקידמה את חשיבותה של האמנות המודרנית בגרמניה ובעולם כולו. בשנת 1950 פגשה את הפסל הנרי מור. בשנת 1951 הפכה לחברה במועדון האמנות הבינלאומי לנשים בלונדון וקיבלה מדליה. היא המשיכה לעבוד עם GEDOK, ארגון שסייע לאמניות להציג את עבודותיהן באופן חופשי בין השנים 1930 ל 1970.
כשהייתה בת 70 העבירה הרצאות באוניברסיטת דטרויט. בשנות החמישים הוצגו עבודותיה יחד עם ציורי בעלה.
היא נפטרה במינכן בשנת 1977.
הערות שוליים

1 2 3  Wilson, H. W. (1997). Moll, Marg. Biography Reference Bank: Dictionary of Woman Artists. Fitzroy Dearborn Publishers.
↑  Hubert van den Berg, Marianne Ølholm, Benedikt Hjartarson, Irmeli Hautamäki, A Cultural History of the Avant-Garde in the Nordic Countries 1900-1925, Rodopi, 2012, ISBN 978-94-012-0891-8. (באנגלית)
↑  Kimmelman, Michael (2010-12-01). "Art's Survivors of Hitler's War (Published 2010)". The New York Times (באנגלית אמריקאית). ISSN 0362-4331. נבדק ב-2020-11-20.
↑  Barndt, Kerstin (8 Dec 2011). "Working through Ruins: Berlin's Neues Museum". The Germanic Review: Literature, Culture, Theory. 86 (4): 294–307
| --- | --- |
בקרת זהויות :  PLWABN: 9810650228005606  GND: 121945774  ISNI: 0000 0000 8251 0362  LCCN: nr97031512  NTA: 16625262X  RKD: 227021  SUDOC: 22044157X  VIAF: 64876469   WorldCat (עם VIAF): 64876469 
האמנים מרג ואוסקר מול
מסכת טהרות

אין תמונה חופשית
מסכת טְהָרות היא המסכת החמישית בסדר טהרות. אורך המסכת עשרה פרקים ויש עליה משנה ותוספתא אבל לא תלמוד בבלי או ירושלמי. המסכת עוסקת בעיקר בדיני טומאה וטהרה. שמה של המסכת ניתן לה בלשון נקייה שהרי העיסוק בה הוא בענייני טומאות.
מסכתנו עוסקת בעיקר בשלושה עניינים:
טומאת אוכלין ומשקים – מתי אוכל נטמא ומתי לאו, העברת טומאה, דינו של אוכל שנטמא ועוד.
ספק טומאה ברשות היחיד – מה דינו של ספק טומאה (דוגמת שדה שידוע שהיה בו קבר אך אינו ידוע היכן) ברשות היחיד ורשות הרבים
טומאת עם הארץ.
מיקומה של המסכת בסדר טהרות

לפי הקדמתו של הרמב"ם למשנה, שהסתיים העיסוק בטומאות החמורות וטהרתן, החל הדיון בטומאות הקלות שאין בהם אלא הערב שמש.
לפי הרב ראובן מרגליות, סודרו המסכתות לפי אורכן, ולכן מוקמה מסכת טהרות הכוללת עשרה פרקים ובהם 92 משניות לאחר מסכת פרה הכוללת 12 פרקים ולפני מסכת מקוואות הכוללת 10 פרקים ובהם 71 משניות.
פרקי המסכת

שלשה עשר דבר בנבלת העוף הטהור (תשע משניות).
האשה שהייתה כובשת ירק בקדרה (שמונה משניות).
הרוטב והגריסים והחלב (שמונה משניות).
הזורק טומאה ממקום למקום (שלוש עשרה משניות).
השרץ והצפרדע ברשות הרבים (תשע משניות).
מקום שהיה רשות היחיד (עשר משניות).
הקדר שהניח את קדרותיו (תשע משניות).
הדר עִם עם הארץ (תשע משניות).
זיתים מאימתי מקבלין טומאה (תשע משניות).
הנועל בית הבד (שמונה משניות).
בסך הכל יש במסכת 92 משניות.